Eric Betzig

Eric Betzig (1960, Ann Arbor, Michigan, Yhdysvallat) on yhdysvaltalainen fyysikko, joka tunnetaan spektroskopiatutkimuksista. Betzig toimii tutkimusryhmän johtajana Howard Hughesin lääketieteellisessä instituutissa Ashburnissa Virginiassa. Betzigille myönnettiin Nobelin kemianpalkinto vuonna 2014 yhdessä Stefan Hellin ja William Moernerin kanssa erittäin korkean resoluution fluoresenssimikroskopian kehittämisestä.

Betzig väitteli tohtoriksi Cornellin yliopistosta vuonna 1988. Betzig on kehittänyt mikroskopiamenetelmien erotuskykyä. Hän on tutkinut muun muassa proteiineja kuten vihreää fluoresoivaa proteiinia ja lysotsyymejä fluoresenssimikroskopiatekniikoilla.

Lähteet

Nobelin kemianpalkinnon saajat
Yhdysvaltalaiset fyysikot
Vuonna 1960 syntyneet
Elävät henkilöt